ѽ мт҃и чадолюби́вая!испросѝ у сн҃а твоегѡ̀, хрс̑та̀ бг҃а на́шегѡ, житія̀ на́шегѡ исправле́ніе:се́ бо исчеза́емъ ѿ гнѣ́ва бж҃ія, поне́же преѡгорчи́хомъ єгѡ̀ бл҃гость и мно́гое милосе́рдіе, непреста́ннѡ распина́юще єго̀ скве́рными дѣ́лы, за́вистію вражде́бною, гнѣ́вомъ дру́гъ дру́га снѣда́юще, убѡ́гія и си̂рыя ѡби́дяще, презира́юще стра́хъ бж҃ій:єще́ же блудо́мъ и нечисто́тами и пія́нствомъ всѝ ѡскверни́хомся, я́коже безсловє́сная живѡ́тная въ ти́нѣ смра́днѣй валя́ющеся и бг҃отка́нную ѡде́жду, прія́тую ѿ ст҃а́гѡ креще́нія, въ коне́цъ раздира́юще